Kritika HDP

Časopis za književnu i kulturnu teoriju k. priprema broj posvećen queer kulturi
2024-10-03 08:00 - 2024-10-31 19:00 (Europe/Zagreb)
Ovogodišnji broj časopisa posvećen je temi queer reprezentacije i kulture. Na slanje autorskih radova (10-15 kartica) pozivaju se – kako sadašnje_i, tako i bivše_i studentice_i komparativne književnosti, ali i srodnih humanističkih i društvenih znanosti.

Časopis će se ponajviše zanimati za reprezentaciju queer identiteta u medijima i društvu, te njezin odnos s neposrednom svakodnevicom življenog queer iskustva, kao i djelovanje na nju.

Radovi mogu biti vezani uz zastupljenost teme queer iskustva u politici, književnosti, umjetnosti, sportu i slično, a mogu se i kritički osvrnuti na rodne režime i njihove binarnosti, tj. na dihotomije feminino – maskulino, homoseksualno – heteroseksualno, žensko – muško itd. Uz to fokus može biti i na samom queeru, njegovoj definiciji, kulturi, paralelnim strukturama, povijesti te njegovoj opresiji i življenim iskustvima.

Rok za slanje radova je 31. 10. 2024.

Detaljnije propozicije poziva možete pronaći putem QR koda, na poveznici u opisu profila ili na našoj Instagram stranici k_casopis.

Pozivamo Vas da pokažete inicijativu te da svojim radovima pridonesete kritičkom promišljanju i mlađih i starijih generacija o navedenoj temi, ali i da svojim doprinosom pomognete stvaranju najnovijeg broja našega dugogodišnjeg „k.“ časopisa!

Vaše uredništvo k.
